विज्ञान एवं प्रौद्योगिकी मंत्रालय
मणिपुर जलवायु परिवर्तन मीडिया फेलो को स्थानीय बदलावों की शुरूआत करने के लिए प्रोत्साहित किया गया
विशेषज्ञों के साथ एक बातचीत में मणिपुर के कई युवा पत्रकारों को भारत के विभिन्न हिस्सों में जलवायु परिवर्तन के प्रभाव और इस समस्या से निपटने के लिए भारत के उठाए गए कदमों के बारे में जानकारी दी गई।जलवायु परिवर्तन रिपोर्टिंग पर राज्य स्तरीय युवा मीडिया फेलो के साथ एक ऑनलाइन बातचीत में विज्ञान और प्रौद्योगिकी विभाग  के नीति समन्वयक और कार्यक्रम प्रबंधन  प्रभाग के वरिष्ठ सलाहकार और प्रमुखडॉ.अखिलेश गुप्ता ने कहा, “विकसित देशजलवायु परिवर्तन के लिए मुख्य कारण हैं और भारत जो इससे सबसे बुरी तरह प्रभावित है, ने समस्या से निपटने के लिए कई कार्यक्रमों का समर्थन किया है।विज्ञान और प्रौद्योगिकी विभाग  ने 2009-10 में जलवायु परिवर्तन कार्यक्रम शुरू किया था, और हम इस क्षेत्र में 200 से अधिक कार्यक्रमों की सहायता करने की एक लंबीयात्रा तय कर चुके हैं।" इस बातचीत का आयोजन मणिपुर सरकार के पर्यावरण और जलवायु परिवर्तन निदेशालय स्थित मणिपुर राज्य जलवायु परिवर्तन प्रकोष्ठ  ने किया था।
डॉ. गुप्ता ने जलवायु परिवर्तन पर हालिया आईपीसीसी रिपोर्ट का हवाला दिया। इस रिपोर्ट में जलवायु परिवर्तन के गंभीर परिणामों के बारे में बात की गई है। उन्होंने चेतावनी दी कि अगर सुधारात्मक कदम नहीं उठाए जाते हैं, तो सभी चेतावनियां अगले दो दशकों में सच हो जाएंगी। इस रिपोर्ट की प्रमुख तथ्यों का हवाला देते हुएउन्होंने बताया कि तापमान 1.5 डिग्री सेंटीग्रेड तक बढ़ने जा रहा है। उन्होंने कहा कि इसके चलते लू, अनियमित मानसून, सूखे और बाढ़ की समस्याओं में बढ़ोतरी हो सकती है। उन्होंने आगे कहा कि हिंद महासागर समुद्र का जल स्तर ऊपर उठेगा और पिछले दो दशकों में समुद्र तल की बढ़ोतरी की दर पहले से ही बढ़ चुकी है।उन्होंने इस बात को भी रेखांकित किया कि चक्रवात की संख्या में भी बढ़ोतरी होगी। इसके अलावा, समुद्र में कार्बन डाइऑक्साइड में वृद्धि और बढ़े हुए तापमान के चलते बहुत बड़ी संख्या में समस्याएं उत्पन्न होंगी।
उन्होंने इस बात को रेखांकित किया कि पत्रकार जलवायु परिवर्तन की सार्वजनिक समझ में महत्वपूर्ण भूमिका निभा सकते हैं, जो इस समस्या से निपटने के लिए महत्वपूर्ण है। वे स्थानीय स्तर पर इसे सामने लाने में बहुत महत्वपूर्ण भूमिका निभा सकते हैं, क्योंकि इस वैश्विक चुनौती के स्थानीय प्रभाव हैं, इसे देखते हुए स्थानीय स्तर पर कार्रवाई की जरूरत है।सार्वजनिक समझ स्थानीय स्तर पर सरकारी अधिकारियों की संवेदनशीलता को बढ़ा सकती हैऔर यह स्थानीय स्तर पर अनुसंधान वअनुकूलन और शमन कार्रवाई, दोनों को गति दे सकती है। उन्होंने आगे जोर देकर कहा किराज्य सीसी प्रकोष्ठ  मणिपुर की मीडिया फेलोशिप पत्रकारों को बदलाव लाने वाली खबरों को गहराई से करने के लिए प्रोत्साहित कर सकती है।
डॉ. गुप्ता ने बताया, “जलवायु परिवर्तन सभी राज्यों और पूरे इकोसिस्टम को प्रभावित कर रहा है। इसका मनुष्यों और जानवरों पर असर है। मनुष्यों के स्वास्थ्य से जुड़े विभिन्न मुद्दों की वजह जलवायु परिवर्तन है। यह एक ऐसी लड़ाई है जिसमें राज्य सरकारों और केंद्र सरकार को सामूहिक रूप से लड़ने की जरूरत है। हमने हिमालयी क्षेत्र में सभी राज्यों और केंद्रशासित प्रदेशों व देश के बाकी हिस्सों के लिए जिला-वार आकलन के लिए एक जिला-वार और उप-जिलावार सुभेद्यता  काआकलन किया है। मणिपुर के सभी नौ जिलों को सबसे पहले प्रभावित होने वाला पाया गया है।ऐसी चेतावनियों को देखते हुए, भविष्य की योजना को विकास व जलवायु के बीच एक तालमेल के साथ तैयार किया जाना चाहिएऔर मानसिकता में इस तरह के बदलाव लाने के लिए मीडिया को एक बड़ी भूमिका निभानी चाहिए। प्रशिक्षित मीडिया फेलो इस दिशा की ओर आगे बढ़ने में सहायता कर सकते हैं।”
मीडिया फेलो के साथ इस आपसी बातचीत कार्यक्रम में डीएसटी के जलवायु परिवर्तन प्रभाग की प्रमुख डॉ. निशा मेंदीरत्ता ने भी हिस्सा लिया।